Klipversperrings op N2-hoofweg neem toePolisie in die Wes-Kaap waarsku motoriste wat van die N2-hoofweg gebruik maak om versigtig te wees vir rowers wat versperrings op dié pad plaas. Die Cape Times berig dat die voorvalle besig is om hand uit te ruk. Pat Curran, van die Wes-Kaap se verkeerspolisie, het aan die koerant gesê dat rowers die pad versper om motoriste te dwing om tot stilstand te kom. Hy het gesê die stuk pad tussen Kaapstad en Plettenbergbaai, word die meeste geteiken. Rowers gebruik glo verskeie groot klippe en betonstukke om die pad te verper. Voertuie wat die klippe tref se bande bars en moet dan van die pad aftrek, waar die motoriste beroof word. “Ons patrolleer die gebied gereeld, maar weet nooit waar hulle gaan toeslaan nie. Dit is besig om in ŉ nagmerrie te ontaard,” het Curran gesê.